การประกาศรายชื่อภาพยนตร์ นักแสดง ซึ่งได้รับการเสนอชื่อสำหรับรางวัลตุ๊กตาทองประจำปี ค.ศ. 2009
สถาบันภาพยนตร์อเมริกันประกาศรายชื่อภาพยนตร์ นักแสดง และผู้ที่ทำงานเกี่ยวกับการสร้างภาพยนตร์ ซึ่งได้รับการเสนอชื่อสำหรับรางวัลตุ๊กตาทองป
ดาราสาว Anne Hathaway ประกาศรายชื่อภาพยนตร์ 10 เรื่อง ที่แข่งขันกันสำหรับรางวัลภาพยนตร์ยอดเยี่ยมประจำปีเรียงกันตามอักษรเริ่มด้วย "Avatar" และตามด้วย "TheBlind Side", "District 9", "An Education", "The Hurt Locker", "IngloriousBasterds", "Precious", "A Serious Man", "Up" และ "Up inthe Air" ความแปลกใหม่ที่พูดถึงได้ในทันทีสำหรับปีนี้คือแทนที่จะมีการเสนอชื่อภาพยนตร์เพียงห้าเรื่อง อย่างที่เคยทำกันมาทางสถาบันตัดสินใจขยายจำนวนออกไปเป็นสิบเรื่อง และในจำนวนนี้ "Up"เป็นเรื่องเดียวที่เป็นภาพยนตร์การ์ตูน ในขณะที่ "Avatar" อาศัยเทคนิค CGI ผสมกับนักแสดง นอกไปจากรางวัลภาพยนตร์ยอดเยี่ยมประจำปีแล้วการแข่งขันระหว่าง "Avatar" กับ "The HurtLocker" ยังมีเกร็ดซ้อนหลังอีกด้วย ภาพยนตร์ทั้งสองเรื่อง ได้รับการเสนอชื่อให้เข้ารับรางวัลตุ๊กตาทองในประเภทต่างๆ 9 ประเภทเท่ากันรวมทั้งผู้กำกับยอดเยี่ยม "The Hurt Locker" เป็นเรื่องของทหารอเมริกันในหน่วยปลดสภาพระเบิด ที่ทำงานอยู่ในกรุงแบกแดด ในระหว่างสงครามอิรัคจากฝีมือของผู้กำกับหญิง Kathryn Bigelow อดีตภรรยาของJames Cameron ผู้กำกับ Avatar ซึ่งก็ได้รับเสนอชื่อให้เข้าช่วงชิงรางวัลเดียวกันนี้ด้วย สมาชิกของสถาบันภาพยนตร์ทั้ง 5,800คน จะลงคะแนนเสียงเลือกภาพยนตร์ยอดเยี่ยมประจำปี แต่เฉพาะสมาชิก ที่เป็นผู้กำกับภาพยนตร์เท่านั้นจึงจะมีสิทธิเลือกผู้กำกับยอดเยี่ยม แต่แม้จะขยายจำนวนภาพยนตร์ สำหรับรางวัลภาพยนตร์ยอดเยี่ยมในปีนี้จำนวนนักแสดงทั้งชายและหญิง ที่ได้รับการเสนอชื่อสำหรับการแสดงยอดเยี่ยมยังคงอยู่ที่5คน สำหรับนักแสดงยอดเยี่ยมฝ่ายชายนั้นผู้ที่ได้รับการเสนอชื่อมี Jeff Bridges จากเรื่อง "CrazyHeart", George Clooney ในบทบาทในเรื่อง "Up in the Air",Colin Firth ดาราอังกฤษ ในบทบาทอาจารย์มหาวิทยาลัย ผู้สูญเสียคนรักเพศเดียวกันในภาพยนตร์เรื่อง "A Single Man" กำกับโดยนักออกแบบเสื้อชื่อดังTom Ford, Morgan Freeman ในบทบาทอดีตประธานาธิบดี NelsonMandela ในภาพยนตร์เรื่อง "Invictus" และสุดท้ายสำหรับรางวัลนักแสดงยอดเยี่ยมฝ่ายชาย Jeremy Renner นักแสดงหน้าใหม่ในบททหารที่ทำงานเสี่ยงชีวิตทุกวัน ในการปลดสภาพระเบิดในท้องถนน กรุงแบกแดดในภาพยนตร์เรื่อง"The Hurt Locker" นักแสดงยอดเยี่ยมฝ่ายหญิง ที่ได้รับการเสนอชื่อเป็นครั้งแรกแม้ว่าจะเล่นหนังมาเป็นเวลานานแล้วก็ตาม คือ Sandra Bullock ในบทแม่บ้านที่มองข้ามสีผิวในเรื่อง "The Blind Side" ในปีนี้มีนักแสดงชาวอังกฤษสองคน ที่ได้รับการเสนอชื่อ คือ HelenMirren ที่เคยได้รับรางวัลตุ๊กตาทองมาแล้ว เมื่อสวมบทสมเด็จพระราชินีอลิซาเบ็ธที่สองในเรื่อง"The Queen" ปีนี้ เธอได้รับการเสนอชื่อ จากฝีมือการแสดงเป็นภริยาของLeo Tolstoy นักประพันธ์ชาวรัสเซียในภาพยนตร์เรื่อง "TheLast Station" นักแสดงชาวอังกฤษอีกคนหนึ่ง ที่ได้รับการเสนอชื่อครั้งนี้คือ CareyMulligan จากบทบาทเด็กสาวที่ต้องโตเร็ว เพราะจังหวะชีวิตผลักดันในภาพยนตร์จากอังกฤษเรื่อง"An Education" อีกสองคนที่ได้รับการเสนอชื่อ ให้เข้ารับรางวัลนักแสดงยอดเยี่ยมฝ่ายหญิงคือGabouraySidibe นักแสดงหน้าใหม่ในภาพยนตร์ชีวิตเรื่อง "Precious" และสุดท้ายคือ Meryl Streep ซึ่งทำลายสถิติสำหรับการได้รับเสนอชื่อครั้งนี้เป็นครั้งที่ 16 สำหรับดาราที่ยิ่งมีอายุเพิ่มขึ้นก็ยิ่งมีชื่อเสียงโด่งดังมากขึ้นด้วย จากภาพยนตร์เรื่อง "Julie & Julia" และผู้ที่จะเป็นพิธีกร สำหรับงานแจกรางวัลตุ๊กตาทองในปีนี้ก็แปลกไปจากที่เคยจัดทำกันมา ดาราตลก Steve Martin และนักแสดงหนุ่มใหญ่ Alec Baldwin จะร่วมกันรับหน้าที่นี้ และก็ต้องอดใจรอกันจนถึงวันที่ 7 มีนาคมนี้ จึงจะได้ทราบผลว่า ใครบ้างที่จะได้ขึ้นเวทีรับรางวัลตุ๊กตาทองกันในปีนี้